Kuninkuusravit 2012

Vuoden 2012 Kuninkuusravit järjestettiin Mikkelin raviradalla 21.–22. heinäkuuta. Kyseessä olivat kolmannet Mikkelissä pidetyt Kuninkuusravit, edelliset oli paikkakunnalla järjestetty vuosina 1979 ja 1996. Uudeksi ravikuninkaaksi Mikkelissa kruunattiin Harri Koivusen ohjastama ja Bella Varjosen omistama ja valmentama Erikasson. Tammojen kuningatartitteli puolestaan meni Sirun Valpuriinalle, jota ohjasti Jouni Törmänen.

Aurinkoisessa ja lämpimässä säässä järjestettyjä kilpailuja seurasi kahden päivän aikana yli 52 000 katsojaa. Totopelien kokonaisvaihto kohosi 4,7 miljoonaan euroon. Mikkelin Kuninkuusraveissa vieraili myös tasavallan presidentti Sauli Niinistö puolisoineen, joka perinteiseen tapaan toimi kilpailujen suojelijana.

Kuninkuusravien yhteydessä kilpaillaan perinteisesti myös 4- ja 5-vuotiaille suomenhevosille tarkoitetut Pikkuprinssi ja Pikkukunkku. 4-vuotiaiden Pikkuprinssin voitti Mikkelissä Hannu Torvisen ohjastama Virikari ja 5-vuotiaiden Pikkukunkun Tommi Kylliäisen Elmoori.

 Kuninkuuskilpailu 
Oriiden kuninkuuskilpailuun lähti matkaan 11 valjakkoa, kun Tähen Tuuri joutui jäämään kilpailusta pois hankosidevamman vuoksi. Kilpailun lauantainen avausmatka alkoi heti dramaattisesti. Suurin suosikki Boker laukkasi jo lähtökiihdytyksessä ja se hylättiin pitkän laukan vuoksi. Boker menetti näin mahdollisuutensa kokonaiskilpailun voittoon. Edellisen vuoden ravikuningas Villihotti puolestaan pilasi juoksunsa maalisuoran alussa tulleeseen laukkaan. Avausmatkan voitti Tero E. Mäenpään ohjastama Turon Myrsky, joka ei kuulunut kilpailun kuumimpiin suosikkeihin.

Turon Myrsky voitti myös sunnuntaina ravatun mailin ja niin se lähti 3 100 metrin päätösmatkalle kokonaiskilpailun johdossa 0,2 sekunnin erolla ennen toisena ollutta Erikassonia. Hallitseva ravikuningas Villihotti sijoittui maililla neljänneksi, mutta sen mahdollisuudet tittelin uusimiseen olivat käytännössä menneet, kun ero kärkeen oli kasvanut jo 3,7 sekuntiin.

Kuninkuuskilpailun ratkaisu nähtiin sunnuntaina pitkällä ja vaativalla 3 100 metrin matkalla. Ensimmäistä kertaa kuninkuustittelia tavoitellut Turon Myrsky ei kestänyt kokeneempien kilpakumppanien vauhdissa, vaan jäi päätösmatkalla lopulta viidenneksi tasan kaksi sekuntia voittaneesta I.P. Lennosta jäljessä. Kun kokonaiskilpailussa toisena ollut Erikasson hävisi I.P. Lennolle vain 0,4 sekuntia kruunattiin ori uudeksi Ravikuninkaaksi. Harri Koivusen ohjastama Erikasson saavutti ykkössijansa voittamatta yhtään osalähtöä. Koivuselle kuninkuustitteli oli ohjjastajana jo kolmas, hän oli aikaisemmin voittanut sen Petten rattailla vuosina 1993 ja 1994. Erikassonille ravikuninkuus oli ensimmäinen ja se tuli toisella yrittämällä. Ensimmäisen kerran Erikasson oli mukana vuonna 2009 Lappeenrannassa, jolloin se sijoittui viidenneksi.Suomen Hippos – Kuninkuusravien tulokset 2009. Viitattu 29.7.2013. 

Mikkelin kokonaiskilpailussa toiseksi sijoittui Turon Myrsky, joka lopulta hävisi Erikassonille 1,4 sekuntia. Kolmannelle sijalle ylsi päätösmatkan voittaja I.P. Lento. Suosikkina kisaan startannut Boker osallistui vielä sunnuntaiselle mailille, vaikka hevosella ei enää ollutkaan mahdollisuutta kokonaiskilpailun voittoon. Mailin päätyttyä avauskilpailun tavoin täydelliseen epäonnistumiseen ei ori enää osallistunut päätösmatkalle.

 Osallistujat 
 No. Hevonen Ohjastaja Valmentaja Ennätys Voittosumma 1  Franko  Jani Ruotsalainen  Seppo Suuronen  20,8a  132 970 € 2  Boker  Esa Holopainen  Esa Holopainen  21,4a  201 000 € 3  Köppinen  Antti Teivainen  Jyrki Korhonen  20,8a  157 130 € 4  Vieskerin Valo  Pentti Niveri  Pentti Niveri  21,3a   53 330 € 5  Erikasson  Harri Koivunen  Bella Varjonen  21,4a  404 264 € 6  Frans  Juha Utala  Jouni Hakkinen  20,7a  254 940 € 7  Turon Myrsky  Tero E. Mäenpää  Tero E. Mäenpää  20,9a   90 810 € 8  Juppe Hoo  Jouko Tarvainen  Jouko Tarvainen  22,0a   96 415 € 9  Lötens Piruett  Pertti Puikkonen  Pertti Puikkonen  22,4a   87 618 € 10  Tähen Tuuri  Terho Rautiainen  Terho Rautiainen  21,2a  137 040 € 11  Villihotti  Kari Rosimo  Seppo Suuronen  22,1a  202 570 € 12  I.P. Lento  Ari Moilanen  Heikki Parviainen  21,2a  152 540 €

 Lopputulokset 
 Sijoitus Hevonen 2100 m 1600 m 3100 m Kokonaisaika Ero kärkeen 1.  Erikasson  2.  3.  3.  9.32.2  0.0 2.  Turon Myrsky  1.  1.  5.  9.33.6  +1.4 3.  I.P. Lento  8.  8.  1.  9.24.1  +1.9 4.  Frans  5.  9.  2.  9.34.1  +1.9 5.  Vieskerin Valo  7.  5.  4.  9.34.2  +2.0 6.  Köppinen  4.  7.  6.  9.35.6  +3.4 7.  Juppe Hoo  3.  2.  7.  9.36.2  +4.0 –  Franko  6.  6.  hyl  –  – –  Villihotti  10.  4.  hyl  –  – –  Lötens Piruett  9.  11.  –  –  – –  Boker  hyl  10.  –  –  –

 Kuningatarkilpailu 
Mikkelin kuningatarkilpailu koki takaiskun jo ennen osallistujien valintaa, kun selvisi että hallitseva kuningatar I.P. Vipotiina joutuu jättämään kilpailun väliin koukistajajännevamman takia. Avausmatkan voitti johtaneen Mariminin rinnalla juossut 14-vuotias B. Helmiina. Toiseksi kiri sisäratajuoksun jälkeen Oktaavia ja Marimin kesti kolmanneksi. Kilpailun suosikkeihin kuulunut Sirun Valpuriina laukkasi jo lähtökiihdytyksessä ja vielä uudelleen loppukaarteessa.

Sunnuntain 1 600 metrin matkan voitti koko matkan johdon jälkeen Marimin. Toiseksi kiri kaukana takana matkannut Sirun Valpuriina, avausmatkan voittanut B. Helmiina puolestaan laukkasi kahdesti. Päätösmatkalle lähdettäessä kokonaiskilpailun kärjessä oli Marimin, joka johti Oktaaviaa 0,5 sekunnilla. Lauantain voittaja B. Helmiina oli pudonnut viidenneksi.

Päätösmatkana juostun 3 100 metrin kilpailun voitti ylivoimaisesti Sirun Valpuriina uudella Suomen ennätysajalla. Tamma kruunattiin myös uudeksi Ravikuningattareksi sen voitettua kokonaiskilpailun 0,4 sekunnin erolla ennen pitkällä matkalla toiseksi tullutta B. Turoliita. Kahden matkan jälkeen kuningatarkilpailua johtanut Marimin ei kestänyt päätösmatkan kovaa matkavauhtia ja tippui lopputuloksissa kolmanneksi. Avausmatkan voittanut B. Helmiina laukkasi mailin tapaan myös 3 100 metrillä useampaan kertaan.   

 Osallistujat 
 No. Hevonen Ohjastaja Valmentaja Ennätys Voittosumma 1  Oktaavia  Kari Venäläinen  Lauri Malinen  22,2a  142 540 € 2  Sirun Valpuriina  Jouni Törmänen  Aimo Vuorisalo  22,1a  103 348 € 3  Tsingiska  Hannu Kamppuri  Mika Kallio  23,2a   27 850 € 4  Helmin Roosa  Harri Kotilainen  Harri Kotilainen  22,8a   86 560 € 5  B. Turolii  Kari Rosimo  Reijo Borgström  21,7a  166 855 € 6  Marimin  Arto Hammar  Esa Heikkinen  21,7a  218 655 € 7  Poljento  Jukka Kolkka  Petri Koskenmäki  23,2a   44 870 € 8  Siirius  Mika Forss  Tanja Soukka  22,6a   51 590 € 9  R.R. Ruskariina  Tapio Perttunen  Risto Pesonen  24,0a   46 860 € 10  Aino-Ilona  Hannu Hietanen  Jukka Rintamäki  22,5a   63 470 € 11  Velin Vinke  Antti Teivainen  Aarne Halla-Aho  21,5a  292 300 € 12  B. Helmiina  Ari Moilanen  Reijo Borgström  22,0a  374 485 €

 Lopputulokset 
 Sijoitus Hevonen 2100 m 1600 m 3100 m Kokonaisaika Ero kärkeen 1.  Sirun Valpuriina  7.  2.  1.  9.35.0  0.0 2.  B. Turolii  5.  4.  2.  9.35.4  +0.4 3.  Marimin  3.  1.  5.  9.37.1  +2.1 4.  B. Helmiina  1.  11.  4.  9.38.1  +3.1 5.  Oktaavia  2.  7.  6.  9.38.3  +3.3 6.  Velin Vinke  4.  5.  9.  9.41.0  +6.0 7.  R.R. Ruskariina  8.  8.  8.  9.41.3  +6.3 8.  Siirius  11.  6.  7.  9.42.4  +7,4 9.  Poljento  10.  10.  10.  9.47.2  +12.2 –  Tsingiska  6.  9.  hyl  –  – –  Helmin Roosa  9.  hyl  –  –  – –  Aino-Ilona  hyl  3.  3.  –  –

Lähteet
Suomen Hippoksen kilpailutulokset

Viitteet

 Aiheesta muualla 
Mikkelin Kuninkuusravien kotisivut 

2012
Luokka:Vuoden 2012 urheilu
Luokka:Mikkelin urheilutapahtumat